recursal/SuperWikiNEXT-32B huggingface dataset:
**ব্লেক আরভিং** হলেন মার্কিন প্রাক্তন প্রধান নির্বাহী কর্মকর্তা এবং গোড্যাডি এর বোর্ড পরিচালক।  ২০১৩ সালে গোড্যাডি-তে আসার আগে, ব্লেক ইয়াহু! এবং মাইক্রোসফটে ছিলেন যেখানে তিনি নেটমিটিং, এমএসএন মেসেঞ্জার, এবং হটমেইল বিকাশে সাহায্য করেছিলেন।

প্রাথমিক জীবন এবং শিক্ষা
------------------------

ব্লেক আরভিং ওহিওতে জেমস স্কট আরভিং এবং প্যাট্রিসিয়া অ্যান আরভিং-এর কাছে ৮ আগস্ট, ১৯৫৯-এ জন্মগ্রহণ করেছিলেন।আরভিংয়ের বাবা এফবিআইতে ছিলেন এবং ফলস্বরূপ পরিবারকে সারা দেশে বদলী করা হয়েছে।  আরভিং তার ভাই, স্কট এবং তার বোন লিসা এবং লরির সাথে থাকতেন। আরভিং সাত বছর বয়স থেকে ড্রাম বাজাতেন,  এবং দক্ষিণ ক্যালিফোর্নিয়ার নিউবেরি পার্ক হাই স্কুলে  পড়ার সময় তিনি একজন শিল্পী ছিলেন।  আরভিং সান দিয়েগো স্টেট ইউনিভার্সিটির একজন স্নাতক এবং পেপারডাইন বিশ্ববিদ্যালয় থেকে এমবিএ ডিগ্রি অর্জন করেন।  তিনি পেপারডাইন ইউনিভার্সিটি গ্রাজিয়াডিও স্কুল অফ বিজনেস অ্যান্ড ম্যানেজমেন্টের অধ্যাপক হিসেবে কাজ করেছেন,  এবং একজন বিশিষ্ট প্রাক্তন ছাত্র মনোনীত হয়েছিলেন।

তথ্যসূত্র
---------

1. ↑  Hall, Kat (২ আগস্ট ২০১৯)। "GoDaddy's daddy goes: Chief exec Scott Wagner steps down as hosting biz swings into the red"। *The Register*। সংগ্রহের তারিখ ২ আগস্ট ২০১৯।
2. 1 2  Bryant, Adam (২০১৬-১১-১১)। "Blake Irving of GoDaddy: At the Top, You Get to Set the Tone"। *The New York Times*। আইএসএসএন 0362-4331। সংগ্রহের তারিখ ২০১৭-০১-২৪।
3. ↑  *Fortune* ।  `|শিরোনাম=` অনুপস্থিত বা খালি (সাহায্য)
4. ↑  "How Did I Get Here? Blake Irving"। *Bloomberg.com* – www.bloomberg.com-এর মাধ্যমে।
5. ↑  "Baker Forum - Blake Irving - President's Office - Cal Poly, San Luis Obispo"। *president.calpoly.edu* (ইংরেজি ভাষায়)। ২০১৭-০২-০২ তারিখে মূল থেকে আর্কাইভ করা। সংগ্রহের তারিখ ২০১৭-০১-২৪।
6. ↑  Yarow, Jay। *Forbes* ।  `|শিরোনাম=` অনুপস্থিত বা খালি (সাহায্য)
7. ↑  "MBA Degree Programs"। *bschool.pepperdine.edu*।
দিমিত্রা লিয়ানি (পিছরে, ডানে), প্রধানমন্ত্রী আন্দ্রেয়াস পাপানড্রেউ (বামে) এবং ক্লিনটন, ওয়াশিংটনে, এপ্রিল ১৯৯৪
**দিমিত্রা লিয়ানি** (গ্রিক: Δήμητρα Λιάνη; জন্ম ৩০ এপ্রিল ১৯৫৫) একজন গ্রিক প্রাক্তন এয়ার হোস্টেস, যিনি গ্রিসের প্রধানমন্ত্রী আন্দ্রেয়াস পাপানড্রেউর তৃতীয় স্ত্রী এবং বিধবা হিসেবে পরিচিত।

প্রারম্ভিক জীবন, কর্মজীবন এবং বিবাহ
-----------------------------------

দিমিত্রা লিয়ানি ১৯৫৫ সালে এলেফসিনায় জন্মগ্রহণ করেন, তিনি একটি সুসংযুক্ত পরিবারের সদস্য। তার বাবা ছিলেন একজন বিশিষ্ট সেনা কর্মকর্তা, কর্নেল কনস্টানটাইন লিয়ানিস, যখন তার চাচাতো ভাই জর্জ লিয়ানিস তার নিজ শহরের সংসদ সদস্য ছিলেন। তিনি অলিম্পিক এয়ারওয়েজের এয়ার হোস্টেস হিসাবে কাজ করেছিলেন। তিনি ১৯৮৯ সালে পাপানড্রেউকে বিয়ে করেন, তিনি ১৯৯৩ সালে ক্ষমতায় ফিরে আসার পর তার দাপ্তরিক সহধর্মিণী এবং তার ব্যক্তিগত অফিসের প্রধান হন।

তথ্যসূত্র
---------

1. 1 2  Andrew Gumbel (৫ নভেম্বর ১৯৯৫)। "profile; Dimitra Papandreou; Naked lust for power"। *The Independent on Sunday*। সংগ্রহের তারিখ ২৬ ডিসেম্বর ২০১০।

টেমপ্লেট:Andreas Papandreou

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* ভিআইএএফ
	+ ১
* ওয়ার্ল্ডক্যাট (ভিআইএএফ হয়ে)

 |
| জাতীয় গ্রন্থাগার | 
* জার্মানি
* মার্কিন যুক্তরাষ্ট্র

 |
| অন্যান্য | 
* ফ্যাসিটেড অ্যাপ্লিকেশন অফ সাবজেক্ট টার্মিনোলজি

 |
**নরহরি মাহাতো** ভারতীয় জনতা পার্টির একজন ভারতীয় রাজনীতিবিদ। তিনি পশ্চিমবঙ্গের পুরুলিয়া আসন থেকে পঞ্চদশ লোকসভার সদস্য ছিলেন এবং সর্বভারতীয় ফরওয়ার্ড ব্লক রাজনৈতিক দলের সদস্য ছিলেন।

শিক্ষাজীবন এবং পটভূমি
---------------------

মাহাতো রাষ্ট্রবিজ্ঞান, ইতিহাস এবং বাংলায় স্নাতকোত্তর ডিগ্রি (এমএ) করেছেন। তিনি একজন কৃষক পরিবারের সদস্য। শিক্ষা সমাপ্ত করার পর তিনি জয়পুরের শ্রীরামপুর উচ্চ বিদ্যালয়ে শিক্ষক (পরবর্তীতে প্রধান শিক্ষক হিসাবে) কাজ করেন।

রাজনৈতিক পেশা
-------------

তিনি অল ইন্ডিয়া ফরওয়ার্ড ব্লক রাজনৈতিক দল থেকে নির্বাচিত পুরুলিয়া থেকে পঞ্চদশ লোকসভার সদস্য ছিলেন। তিনি ভারতীয় জনতা পার্টিতে যোগ দেন এবং জয়পুর (নির্বাচনী) থেকে পশ্চিমবঙ্গ বিধানসভার সদস্য নির্বাচিত হন। তিনি ২০২১ সালের পশ্চিমবঙ্গ বিধানসভা নির্বাচনে কংগ্রেসের ফণিভূষণ কুমারকে ১২,১০২ ভোটে পরাজিত করেছিলেন।

তথ্যসূত্র
---------

1. ↑  "Narahari Mahato (Criminal & Asset Declaration)"। *MyNeta.com*। সংগ্রহের তারিখ ২০২১-০৫-১৭।
2. ↑  "Reality check: Nearly one-third of BJP MLAs in Bengal defected from other parties"। *5 Dariya News*। সংগ্রহের তারিখ ২০২১-০৫-১৬।
**শরিফুল ইসলাম জিন্নাহ** (১৩ জুন ১৯৫০) একজন বাংলাদেশী রাজনীতিবিদ এবং বগুড়া-২ আসনের সাবেক সংসদ সদস্য। তিনি ২০১৪ সালে জাতীয় পার্টির প্রার্থী হিসেবে সংসদ সদস্য হিসেবে নির্বাচিত হন।

জন্ম ও শিক্ষাজীবন
-----------------

শরিফুল ইসলাম জিন্নাহর পৈতৃক বাড়ি বগুড়া জেলার শিবগঞ্জ উপজেলার মহাস্থান গ্রামে। তিনি স্নাতক ডিগ্রি অর্জন করেছেন।

কর্মজীবন
--------

পেশায় ব্যবসায়ী শরিফুল ইসলাম জিন্নাহ্ একজন ব্যবসায়ী। রাজনীতির সাথে সক্রিয় ভাবে যুক্ত আছেন।

রাজনৈতিক জীবন
-------------

জাতীয় পার্টি বগুড়া জেলা কমিটির সভাপতি ও কেন্দ্রীয় কমিটির ভাইস চেয়ারম্যান বীরমুক্তিযোদ্ধা শরিফুল ইসলাম জিন্নাহ্ ।১৯৯০ সালে তিনি উপজেলা চেয়ারম্যান নির্বাচিত হয়েছিলেন।২০০৮ সালে তিনি মহাজোটের প্রার্থী হিসেবে নির্বাচন করে ৮৮৮৯০ ভোট প্রাপ্ত হয়ে ২য় হয়েছিলেন। ২০১৪ সালে প্রথমবার সংসদ সদস্য নির্বাচিত হয়েছেন।

তথ্যসূত্র
---------

1. ↑  "১০ম জাতীয় সংসদে নির্বাচিত মাননীয় সংসদ-সদস্যদের নামের তালিকা"। *জাতীয় সংসদ*। বাংলাদেশ সরকার। ২০১৯-০১-২৭ তারিখে মূল থেকে আর্কাইভ করা। সংগ্রহের তারিখ ২০২৩-০৫-১২।

বহি:সংযোগ
---------

* ১০ম জাতীয় সংসদের নির্বাচিত সংসদ সদস্যদের তালিকা  ওয়েব্যাক মেশিনে আর্কাইভকৃত ৯ মে ২০২০ তারিখে
**শেখ হেলাল উদ্দীন** (জন্ম: ১ জানুয়ারি, ১৯৬১) বাংলাদেশের বাগেরহাট-১ আসনের সংসদ সদস্য। তিনি ২০১৪ সালে বাংলাদেশ আওয়ামী লীগ থেকে সংসদ সদস্য হিসেবে নির্বাচিত হয়েছেন।  ২০০১ সালে তার নির্বাচনী সমাবেশে হারকাত-উল-জিহাদ আল-ইসলামীর সদস্যরা বোমা হামলা করে।

প্রাথমিক জীবন
-------------

শেখ হেলাল উদ্দিন শেখ হাসিনার চাচাতো ভাই। হেলাল উদ্দিনের বাবার নাম শেখ নাসের, যিনি শেখ মুজিবুর রহমানের ছোট ভাই।   তিনি শেখ হাসিনার চাচাতো ভাই।

রাজনৈতিক জীবন
-------------

বঙ্গবন্ধু শেখ মুজিবুর রহমানের পরিবারের অন্যতম সদস্য হলেন শেখ হেলাল। পারিবারিক সূত্রেই তিনি বাংলাদেশ আওয়ামী লীগে যোগদান করেন।
শেখ হেলাল উদ্দিন শেখ হাসিনার চাচাতো ভাই। শেখ হাসিনার অবর্তমানে তাকে আওয়ামীলীগের কর্ণধার মনে করা হচ্ছে। তিনি বর্তমানে দক্ষিণ বঙ্গের নেতৃত্বে আছেন।

তিনি ২০০৭ সালে জরুরী অবস্থা হলে সস্ত্রীক আত্মগোপনে চলে যান। এরপর ২০১৪ সালের জাতীয় সংসদ নির্বাচনে বাগেরহাটের মোল্লাহাট- ফকিরহাট ও চিতলমারী আসন থেকে জয়লাভ করেন। ২০১৮ সালের নির্বাচনে তিনি বিপুল ভোটে পুনরায় সাংসদ নির্বাচিত হন।

পারিবারিক জীবন
--------------

শেখ হেলাল উদ্দীনের তিন সন্তান। একমাত্র ছেলে হলেন শেখ সারহান নাসের তন্ময় ও বড় মেয়ে শেখ সায়রা রহমানকে বিয়ে করেছেন ভোলা থেকে নির্বাচিত সাংসদ আন্দালিব রহমান পার্থ। তার ছোট মেয়ের নাম শেখ ফজিলা শারমীন অনন্যা। পার্থ ও সায়রা রহমান দম্পতির দুই কন্যা মাহাম সানজিদা রহমান বিনতে আন্দালিব এবং মদিনা রহমান বিনতে আন্দালিব ও এক পুত্র মুহাম্মদ ইবনে আন্দালিব। আন্দালিব রহমান পার্থ বিএনপি নেতৃতাধীন আঠারো দলীয় জোটের শরিক বাংলাদেশ জাতীয় পার্টি-বিজেপির সভাপতি।

স্বীকৃতি
--------

বাগেরহাটে শেখ হেলাল উদ্দিনের নামে একটি স্টেডিয়াম বানানো হয়, যার নাম শেখ হেলাল উদ্দিন স্টেডিয়াম। এখানে ইন্ডোর গেম খেলার সুবিধা আছে।

তথ্যসূত্র
---------

1. ↑  বাগেরহাট-১, শেখ হেলাল উদ্দীন। "Constituency 94\_10th\_Bn"। *www.parliament.gov.bd*। ২০১৯-০১-১৬ তারিখে মূল থেকে আর্কাইভ করা। সংগ্রহের তারিখ ২০১৮-০৭-০৬।
2. ↑  "আ.লীগের শক্ত ঘাঁটি দখল চায় বিএনপি"। *আলোকিত বাংলাদেশ*। বাগেরহাট। সংগ্রহের তারিখ সেপ্টেম্বর ৪, ২০১৮।
3. ↑  "Mufti Hannan, 5 others charge sheeted"। *দ্য ডেইলি স্টার*। ২২ আগস্ট ২০১৩। সংগ্রহের তারিখ ৭ অক্টোবর ২০১৬।
4. ↑  "House of PM's cousins attacked in Khulna"। *bdnews24.com*। সংগ্রহের তারিখ ৭ অক্টোবর ২০১৬।
5. ↑  "Hasina's relatives pile up assets in 5 years | Dhaka Tribune"। *archive.dhakatribune.com*। ৯ অক্টোবর ২০১৬ তারিখে মূল থেকে আর্কাইভ করা। সংগ্রহের তারিখ ৭ অক্টোবর ২০১৬।
6. ↑  "বাগেরহাটে আলোচনায় শেখ হেলাল বিএনপির প্রার্থী রবি"। *বাংলাদেশ প্রতিদিন*। সংগ্রহের তারিখ ২০১৮-০১-০২।
7. ↑  ভোরের কাগজ। "শেখ হেলাল উদ্দিন স্টেডিয়ামের আনুষ্ঠানিক উদ্বোধন বাগেরহাটে"। ২০১৮-০১-০৫ তারিখে মূল থেকে আর্কাইভ করা। সংগ্রহের তারিখ ২০১৮-০১-০২।
**হাই-ডেফিনিশন টেলিভিশন** (**এইচডি** বা **এইচডিটিভি**) হল একটি টেলিভিশন সিস্টেম যা উচ্চ মানসম্পন্ন চিত্র উপভোগ করতে সাহায্য করে। চিত্রের রেজ্যুলিউশন বা মানের বিষয়টি ১৯৩৬ সাল থেকে ব্যবহৃত হচ্ছে; সাম্প্রতিক সময়ে, এটি স্ট্যান্ডার্ড-ডেফিনিশন টেলিভিশন (এসডিটিভি)-এর তুলনায় উচ্চ ক্ষমতাসম্পন্ন চিত্রের রেজ্যুলিউশনকে বোঝায়। এটি বর্তমান ডি ফ্যাক্টো স্ট্যান্ডার্ড ভিডিও ফরম্যাটের অন্তর্ভুক্ত। সাধারণত এটি টেরেস্ট্রিয়াল ব্রডকাস্ট টেলিভিশন,কেবল টেলিভিশন,স্যাটেলাইট টেলিভিশন এবং ব্লু-রে ডিস্ক-এর সম্প্রচারে ব্যবহৃত হয়।

বিন্যাস
-------

এইচডিটিভি বিভিন্ন ফরম্যাটে উপলব্ধ,যেমন:

* ৭২০পি (১২৮০ অনুভূমিক পিক্সেল×৭২০ লাইন): ৯২১,৬০০ পিক্সেল
* ১০৮০আই (১৯২০×১০৮০) মিশ্রিত স্ক্যান: ১,০৩৬,৮০০ পিক্সেল (~১.০৪ এমপি)।
* ১০৮০পি (১৯২০×১০৮০) পোগ্রেসিভ স্ক্যান: ২,০৭৩,৬০০ পিক্সেল (~২.০৭ এমপি)।
	+ কিছু দেশ একটি অ-মানক সিইএ রেজোলিউশনও ব্যবহার করে, যেমন ১৪৪০×১০৮০আই: ৭৭৭,৬০০ পিক্সেল (~০.৭৮ এমপি) প্রতি ফিল্ড বা ১,৫৫৫,২০০)পিক্সেল (~১.৫৬ এমপি) প্রতি ফ্রেম

এইচডিটিভিতে প্রতি ফ্রেমে দুই মেগাপিক্সেলে প্রদান করা হয়। ফলে এইচডিটিভি এসডি (স্ট্যান্ডার্ড-ডেফিনিশন টেলিভিশন) এর চেয়ে প্রায় পাঁচগুণ বেশি কার্যকর পিক্সেল সরবরাহ করা সম্ভব হয়। বর্ধিত রেজোলিউশন একটি পরিষ্কার ও সচ্ছ মানের ছবি প্রদান করে। উপরন্তু, প্রোগ্রেসিভ স্ক্যান এবং উচ্চ ফ্রেমের উপস্থিতির ফলে একটি ছবির কম ফ্লিকার এবং দ্রুত গতির ভালো রেন্ডারিং হয়। ২০০০ এর দশকের শেষের দিকে এইচডিটিভি ব্যাপকভাবে বিশ্বব্যাপী জনপ্রিয় হয়ে ওঠে।

তথ্যসূত্র
---------

1. ↑  "Teletronic – The Television History Site"। Teletronic.co.uk। ২০১১-০৮-১৩ তারিখে মূল থেকে আর্কাইভ করা। সংগ্রহের তারিখ ২০১১-০৮-৩০।
2. ↑  Jones, Graham A. (২০০৫)। *A Broadcast Engineering Tutorial for Non-Engineers*। Taylor & Francis। পৃষ্ঠা 34। আইএসবিএন 9781136035210। সংগ্রহের তারিখ ২ আগস্ট ২০১৭।
3. ↑  Smith, Kevin (৩ আগস্ট ২০১২)। "10 Game-Changing Pieces of Tech From The 2000s"। ২৭ মে ২০১৮ তারিখে মূল থেকে আর্কাইভ করা। সংগ্রহের তারিখ ২১ ডিসেম্বর ২০২২।
**দক্ষিণ তালপট্টি** বা **পূর্বাশা দ্বীপ** হাড়িয়াভাংগা নদীর মোহনায় বঙ্গোপসাগরে অবস্থিত, যা ভারতের অন্তর্ভুক্ত। গঙ্গা-ব্রহ্মপুত্র বদ্বীপ অঞ্চলের উপকূলে অবস্থিত  এবং পশ্চিমবঙ্গ রাজ্যের  দক্ষিণ চব্বিশ পরগনা জেলার উপকূলবর্তী দ্বীপ। ১৯৭০ সালে ভোলা সাইক্লোনের পরবর্তীকালে বঙ্গোপসাগরে এর আবির্ভাব ঘটে, এবং কিছুকাল পরে এর অস্তিত্ত্ব বিলীন হয়। স্থায়ী জনবসতিহীন এই অঞ্চলে তেল এবং প্রাকৃতিক গ্যাসের অস্তিত্বের আশঙ্কা থাকায় ভারত এবং বাংলাদেশ সরকার যৌথভাবে এর সার্বভৌমত্ব দাবি করে। এই এলাকার বাংলাদেশ-ভারতের সীমানা বিভাজক হাড়িয়াভাংগা নদীর মূলস্রোত যেহেতু দ্বীপের পশ্চিম ভাগ দিয়ে প্রবাহিত হচ্ছে, সেহেতু "নদীর মূল স্রোতধারার মধ্যরেখা নীতি" বা Thalweg doctrine অনুযায়ী বাংলাদেশ দ্বীপটিকে নিজ দেশের অন্তভুর্ক্ত মনে করছে। অপরদিকে ভারতীয় দাবি হচ্ছে, নদীর মূলস্রোত পরিবর্তনশীল। সার্বভৌমত্ব প্রদানের এই বিষয় এবং দুই দেশের মধ্যে সামুদ্রিক সীমা প্রতিষ্ঠাপন র‌্যাডক্লিফ লাইন পদ্ধতি অনুযায়ী বড় আকারের বিতর্কের অংশ হয়ে ওঠে।

আবিষ্কার
--------

১৯৭০ সালের প্রলয়ংকরী ঘূর্ণিঝড়ের পর হাড়িয়াভাঙ্গা নদীর মোহনার অদূরে বাংলাদেশের সমুদ্রসীমায় দক্ষিণ তালপট্টি দ্বীপ জেগে ওঠে। নদীর মোহনা থেকে দুই কিলোমিটার দূরে এর অবস্থান। ১৯৭৪ সালে একটি আমেরিকান স্যাটেলাইটে আড়াই হাজার বর্গমিটার এ দ্বীপটির অস্তিত্ব ধরা পড়ে। পরে রিমোট সেন্সিং সার্ভে চালিয়ে দেখা গিয়েছিল, দ্বীপটির আয়তন ক্রমেই বাড়ছে এবং একপর্যায়ে এর আয়তন ১০ হাজার বর্গমিটারে দাঁড়ায়। তবে অনেকে দাবি করেন, ১৯৫৪ সালে প্রথম দ্বীপটির অস্তিত্ব ধরা পড়ে। দ্বীপটির মালিকানা বাংলাদেশ দাবি করলেও ভারত ১৯৮১ সালে সেখানে সামরিক বাহিনী পাঠিয়ে তাদের পতাকা ওড়ায়। ভারতের যুক্তি, ১৯৮১ সালের আন্তর্জাতিক জরিপ অনুযায়ী দক্ষিণ তালপট্টির পূর্ব অংশটির অবস্থান ভারতের দিকে, যা ১৯৯০ সালের ব্রিটিশ অ্যাডমিরালটি চার্টেও স্বীকৃত।[*যাচাই প্রয়োজন*]

বর্তমান
-------

মার্চ, ২০১০ এ বিবিসি খবর অনুযায়ী দ্বীপটি বর্তমানে ২ মিটার সমুদ্রতলে নিমজ্জিত। ২০১৪ সালে ৭ জুলাই আন্তর্জাতিক সালিশি আদালতের রায় অনুযায়ী দ্বীপটি ভারতের সমুদ্র সীমায় পড়েছে।

আরও দেখুন
---------


উইকিসংবাদে ***Disputed island disappears beneath sea on India-Bangladesh border*** সম্পর্কিত সংবাদ রয়েছে।

* বাংলাদেশ-ভারত সম্পর্ক
* ইন্দো-বাংলাদেশ ছিটমহল
* বাংলাদেশের দ্বীপসমূহের তালিকা
* ভারতের দ্বীপসমূহের তালিকা

তথ্যসূত্র
---------

1. ↑  "Global warming as peacemaker? Disputed island disappears under rising sea."। *Christian Science Monitor*। ২০১০-০৩-২৪। আইএসএসএন 0882-7729। সংগ্রহের তারিখ ২০১৯-০৭-১৭।
2. ↑  কারা গিলমোর (মার্চ ২৪, ২০১০)। "New Moore Island Sinks From Global Warming"। newsoxy.com। সংগ্রহের তারিখ জুলাই ০৯, ২০১৪।  এখানে তারিখের মান পরীক্ষা করুন: `|সংগ্রহের-তারিখ=` (সাহায্য)[*স্থায়ীভাবে অকার্যকর সংযোগ*]
3. ↑  "Sunk by global warming? Wave goodbye to this disputed island"। *Los Angeles Times* (ইংরেজি ভাষায়)। ২০১০-০৩-২৫। সংগ্রহের তারিখ ২০১৯-০৭-১৭।
4. ↑  বাংলাপিডিয়া। "দক্ষিণ তালপট্টি দ্বীপ - বাংলাপিডিয়া"। *bn.banglapedia.org*। এশিয়াটিক সোসাইটি বাংলাদেশ। সংগ্রহের তারিখ ২০১৯-০৭-১৭।
5. ↑  দৈনিক প্রথম আলো। "সাগরে তলিয়ে গেছে দক্ষিণ তালপট্টি!"। *www.prothom-alo.com*। সংগ্রহের তারিখ ২০১৯-০৭-১৭। [*স্থায়ীভাবে অকার্যকর সংযোগ*]
দৃশ্যকলা, সঙ্গীত এবং অন্যান্য মাধ্যমে, স্বল্পবাদ হলো একটি শিল্প আন্দোলন যা দ্বিতীয় বিশ্বযুদ্ধের পর পশ্চিমা শিল্পে শুরু হয়, বিশেষ করে ১৯৬০-এর দশকের গোড়ের দিকে এবং ১৯৭০-এর দশকের প্রথম দিকে আমেরিকান দৃশ্যকলায়। স্বল্পবাদের সাথে সম্পর্কিত উল্লেখযোগ্য শিল্পীদের মধ্যে রয়েছেন ডোনাল্ড জাড, অ্যাগনেস মার্টিন, ড্যান ফ্লাভিন, কার্ল অ্যান্ড্রে, রবার্ট মরিস, অ্যান ট্রুইট এবং ফ্রাঙ্ক স্টেলা।   আন্দোলনটি প্রায়শই বিমূর্ত অভিব্যক্তিবাদ এবং আধুনিকতাবাদের বিরুদ্ধে প্রতিক্রিয়া হিসাবে ব্যাখ্যা করা হয়; এটি সমসাময়িক পোস্টমিনিমাল আর্ট অনুশীলনের পূর্বাভাস দেয়, যা স্বল্পবাদের মূল উদ্দেশ্যগুলিকে বাড়িয়ে দেয় বা প্রতিফলিত করে।

সংগীতে স্বল্পবাদ প্রায়শই পুনরাবৃত্তি এবং ধীরে ধীরে পরিবর্তনকে তুলে ধরে, যেমন লা মন্টে ইয়াং, টেরি রাইলি, স্টিভ রাইখ, ফিলিপ গ্লাস, জুলিয়াস ইস্টম্যান এবং জন অ্যাডামসের কাজগুলোতে দেখা যায়। "স্বল্পবাদি" শব্দটি প্রায়শই যেকোনো কিছু বা ব্যক্তিকে বোঝাতে আলগোছালোভাবে ব্যবহৃত হয় যা সাশ্রয়ী বা প্রয়োজনীয় উপাদানে সীমাবদ্ধ। সে অনুযায়ী, এটি স্যামুয়েল বেকেটের নাটক এবং উপন্যাস, রবার্ট ব্রেসনের চলচ্চিত্র, রেমন্ড কার্ভারের গল্প এবং কলিন চ্যাপম্যানের অটোমোবাইল ডিজাইনগুলিকে বর্ণনা করতে ব্যবহৃত হয়েছে। এই শব্দটি ইংরেজিতে প্রথমবারের মতো ২০ শতকের শুরুতে সোভিয়েত চিত্রশিল্পী কাসিমির মালেভিচের ১৯১৫ সালের রচনা, ব্ল্যাক স্কয়ার বর্ণনা করতে ব্যবহৃত হয়েছিল।

দৃশ্যকলা
--------

মূল নিবন্ধ: Minimalism (visual arts)
 টনি স্মিথ, *ফ্রি রাইড*, 1962, 6'8 x 6'8 x 6'8
### তথ্যসূত্র

1. ↑  "Casa Racoviță"। *anuala.ro*। সংগ্রহের তারিখ ২৬ মার্চ ২০২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "Christopher Want, *Minimalism*, Grove Art Online, Oxford University Press, 2009"। Moma.org। সংগ্রহের তারিখ ২০১৪-০৬-২৭।
3. ↑  "Minimalism"। theartstory.org। ২০১২।
**ভুমিকা অরোরা** একজন ভারতীয় ফ্যাশন মডেল। ভুমিকা অরোরা ফেব্রুয়ারি ২০১৬ এর ভোগ ইন্ডিয়ার প্রচ্ছদ মডেল ছিলেন এবং তাকে ভারতের পরবর্তী সুপার মডেল হিসাবে অভিহিত করা হয়েছিল।

ভুমিকা অরোরা মার্কি ভোগ, ব্রিটিশ ভোগ, ভোগ ইন্ডিয়া, ভোগ প্যারিস, টিন ভোগ, এলে ইউএসএ, মেরি ক্লেয়ার ইটালিয়া, আইডি ম্যাগাজিন, লাভ ম্যাগাজিন, ল'অফিসিয়েল ইন্ডিয়া, ইন্টারভিউ জার্মানি এবং উমনো ম্যাগাজিনের সম্পাদকীয়তে হাজির হয়েছেন। তিনি প্যারিসে প্রথম কোন আন্তর্জাতিক রানওয়ে শোতে হাঁটতে গিয়েছিলেন ড্রাইস ভ্যান নোটেনের শীতকালীন সংকলন ২০১৪/২০১৫ জন্য। যাইহোক, তিনি হঠাৎ জনপ্রিয় হন যখন আলেকজান্ডার ওয়াংয়ের জন্য নিউইয়র্ক ফ্যাশন সপ্তাহ ২০১৫ শোতে তিনি আত্মপ্রকাশ করেছিলেন। তিন দিন পরে, তিনি ভেরা ওয়াংয়ের এবং ভোগ ডট কম-এর পক্ষে হাঁটলেন এবং ৩ নং হিসাবে নির্বাচিত হন। নিউ ইয়র্ক ফ্যাশন সপ্তাহের পর ভূমিকা লন্ডন ফ্যাশন সপ্তাহে আত্মপ্রকাশ করেন, যেখানে তিনি ডাকস, গ্যারেথ পাফ, জনাথন বিযয়ক, পরিপাটি করা এবং সাইমন রোচার জন্য হাঁটেন। এরপর তিনি ইটালির মিলানে যান যেখানে তিনি ফেন্ডি শো-তে কার্ল লাগারফেদের জন্য হেঁটেছেন।

২০১৫ এবং ২০১৬ মৌসুমের মধ্যে ভূমিকা যেসব বড় ব্রান্ডের এবং ডিজাইনারদের জন্য হেঁটেছেন তাদের মধ্যে আছে হার্মিস, চ্যানেল, ফেন্দি, ভার্সেস, জাঁ পল গলটিয়ার, কেনজো, ড্রাইজ ভ্যান নটেন, মিশনি, ডিস্কয়ার্ড২, মনীশ অরোরার, ফেরেগামো, এট্রো, রবার্ট কেভালি, ডলসি এন্ড গাবানা, ভিক্টর ও রল্ফ, আন্না সুই, আলেকজান্ডার ওয়াং, এমিলিও পুচ্চি, ভেরা ওয়াং, বোতেগা ভেনেটা, স্টেলা মেককার্টনি, আলবার্তো ফেরেতি, ম্যাক্স মারা, গ্যারেথ পাফ, এইচ & এম, কচি, ব্র্যান্ডন ম্যাক্সওয়েল, ডেরেক লাম, প্রাবাল গুরুং, ফিন্টি এক্স পুমা এবং বালমাইন ।  

ভুমিকা অরোরা কিউবার চ্যানেলের ক্রুজ ২০১৬/২০১৭ শোতে কার্ল লাগারফেদের হয়েও হাঁটলেন, যা হাভানার উপনিবেশিক বুলেভার্ডের আইকনিক প্যাসিও ডেল প্রাদোতে মঞ্চস্থ হয়েছিল। তিনি নিকল্যাব এবং অলিভিয়ার রাউস্টিংয়ের পারস্পরিক সহযোগিতার উদযাপনে নির্মিত একটি স্বল্পদৈর্ঘ্য ছবিতে উপস্থিত হয়েছিলেন, যেখানে আরো ছিলেন নকশাকার অলিভিয়ার রাউস্টিং নিজে, ফুটবল তারকা ক্রিশ্চিয়ানো রোনালদো এবং অন্যান্য মডেলরা।

জীবনের প্রথমার্ধ
----------------

স্কুল জীবনে তারমতো লম্বা অনেক যুবতী মহিলা অরোরাকে প্রেরণা দিয়েছিল যে, তিনি ভবিষ্যতে সম্ভবত মডেল হতে পারেন। ভূমিকা অরোরা চণ্ডীগড় থেকে ব্যবসা প্রশাসনে স্নাতক ডিগ্রি অর্জন করেছেন।  ভুমিকা ২০১৪ সালে ড্রাইজ ভ্যান নোটেনের হয়ে  ভুমিকা অরোরা ২৬ বছর বয়সে আন্তর্জাতিক ক্রিকেটে আত্মপ্রকাশ করেছিলেন।

তথ্যসূত্র
---------

1. ↑  "Bhumika Arora – NEWfaces"। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "How Bhumika Arora achieved the ultimate fashion dream"। *VOGUE India*। ১৮ অক্টোবর ২০১৮ তারিখে মূল থেকে আর্কাইভ করা। সংগ্রহের তারিখ ২৭ মার্চ ২০২০।
3. 1 2  "Bhumika Arora - Model"। *MODELS.com*। সংগ্রহের তারিখ ২০১৬-০১-৩১।
4. ↑  Ray A. Smith (৫ মার্চ ২০১৫)। "The Making of a Runway Model - WSJ"। *WSJ*।
5. ↑
6. ↑
7. ↑  Team, ELLE India। "Meet Bhumika Arora, India's newest supermodel"। *Elle India* (ইংরেজি ভাষায়)। ২০১৮-০৮-২৫ তারিখে মূল থেকে আর্কাইভ করা। সংগ্রহের তারিখ ২০১৮-০২-১৮।
8. 1 2  "Get To Know Model Bhumika Arora"। *ELLE UK* (ইংরেজি ভাষায়)। ২০১৬-০৭-০৬। সংগ্রহের তারিখ ২০১৮-০২-১৮।
**মশলা ধোসা** যা **মসালা দোসে (** ಮಸಾಲೆ ದೋಸೆ **)** নামেও পরিচিত, একটি দক্ষিণ ভারতীয় খাবার। এটি এক ধরনের ধোসা যার উৎপত্তি কর্ণাটকের উদুপি শহরে। এটি চাল, মসুর ডাল, বিউলি ডাল, ছোলা ডাল, মেথি, মুড়ি, অড়হর ডাল, শুকনো লাল মরিচ দিয়ে তৈরি করা হয় এবং আলুর তরকারি, চাটনি ও সাম্বার সহযোগে পরিবেশন করা হয়। এটি মুলত দক্ষিণ ভারতীয় খাদ্য শৈলীর অন্তর্গত খাদ্যপদ, তবে দেশের অন্যান্য অংশেও এই ধোসা বিশেষ জনপ্রিয়।  বিদেশেও এই মসালা দোসের বহুল সুখ্যাতি আছে এবং বিদেশের বিভিন্ন ভারতীয় রেস্তোরায় এই খাবারটি পরিবেশিত হয়। দক্ষিণ ভারতের ভিন্ন ভিন্ন অঞ্চলে ভিন্ন ভিন্ন উপাদান ও বিবিধ রন্ধন প্রনালী অনুসরন করে বিভিন্ন প্রকারের মসালা দোসে প্রস্তুত করা হয়। দাবণগেরে মাখন ধোসা বা পেপার দোসা যা কাগজের মত পাতলা হয়, এগুলি আসলে মসলা ধোসারই বিভিন্ন প্রকার।

প্রস্তুতি
---------

এই বিশেষ ধোসা প্রস্তুতির পদ্ধতি সাধারণ ধোসা তৈরির মতই শুধু ব্যবহৃত উপাদান ও মসলার কিছু রকমফের আছে। 

সাধারণ ধোসার মতই একদিন আগের থেকে রান্নার উপকরন প্রস্তুত করতে হয়। প্রস্তুতির প্রথম ধাপ হিশাবে ধোসার চাল ও ডাল সারারাত জলে ভিজিয়ে রেখে দিতে হয়। পরেরদিন সেই ভেজান চাল পিষে একটি থকথকে পিটালি বা জলীয় মিশ্রণ তৈরি করতে হয়। সেই চাল ডাল বাটা গোলা কিছুক্ষণ রেখে দেওয়ার পর প্যানে তেল গরম করা হয়। প্যান উপযুক্ত তাপমাত্রায় পৌঁছালে সেই গোলা থেকে পরিমান মত অংশ সেই প্যানে গোল করে ছড়িয়ে ধোসার ভিত্তি প্রস্তুত করা হয়। এটি খাস্তা না হওয়া পর্যন্ত ভাজা করা হয়। ধোসাটি খাস্তা হয়ে গেলে এর মধ্যে বিভিন্ন মসলা দিয়ে প্রস্তুত আলুর পুর দেওয়া হয় ও ধোসাটিকে গোল বা তিনকোনা করে মোড়ানো হয়। ধোসাটি প্রস্তুত হয়ে গেলে তরকারি, চাটনি বা সাম্বার এর সাথে এটি গরম গরম পরিবেশন করা হয়। মশলাযুক্ত আলুর পুর ভেতরে থাকার জন্যই প্রধানত এই ধোসাকে মশলা ধোসা বা মসালা দোসে বলা হয়।

চিত্রশালা
---------

* কাগজের ন্যায় পাতলা মসলা দোসাকাগজের ন্যায় পাতলা মসলা দোসা
* মাদ্রাজ বিশেষ মসলা দোসামাদ্রাজ বিশেষ মসলা দোসা
* মসলা দোসামসলা দোসা

তথ্যসূত্র
---------

1. ↑  "Asia Times Online - The best news coverage from South Asia"। *web.archive.org*। ২০০৪-০২-০২। ২ ফেব্রুয়ারি ২০০৪ তারিখে মূল থেকে আর্কাইভ করা। সংগ্রহের তারিখ ২০২৩-০১-২২।
2. ↑  Socians, The (২০১৯-১১-১৫)। "Origin of Masala Dosa: Know How From a Sin Accompanied by a Bad Habit to Delicious South Indian Food"। *Socians* (ইংরেজি ভাষায়)। ২০২২-১১-১৭ তারিখে মূল থেকে আর্কাইভ করা। সংগ্রহের তারিখ ২০২২-১১-১৭।
3. ↑  Nair, P. Thankappan (২০০৪)। *South Indians in Kolkata: History of Kannadigas, Konkanis, Malayalees, Tamilians, Telugus, South Indian Dishes, and Tippoo Sultan's Heirs in Calcutta* (ইংরেজি ভাষায়)। Punthi Pustak। আইএসবিএন 978-81-86791-50-9।
4. ↑  Praveen, M. P.; Krishnakumar, G. (১৩ জুন ২০১৪)। "Masala dosa slips out of reach"। *The Hindu*। Chennai, India।
5. 1 2  Ramnath, N.S.। "American Dosa"। *Forbes*।
6. ↑  "What A Masala dosa Costs Around The World"। *Huffingtonpost.in*। Huffingtonpost India। ১৬ মার্চ ২০১৫।
7. ↑  Romig, Rollo (৭ মে ২০১৪)। "Masala dosa to Die For"। *The New York Times*।
8. ↑  "Dosa's complex spices hit the spot"। *Sfchronicle.com/*। San Francisco chronicle। ২৫ মার্চ ২০১৫।
**মহেশ্বরদী পরগনা** মুঘল আমলে ঢাকা জেলার অন্তর্গত নারায়ণগঞ্জ মহকুমার অধীন একটি পরগনা ছিল। সুলতানি আমলে এর নাম ছিল "সুবর্ণবীথি"। পরগনাটি বর্তমান নরসিংদী, নারায়ণগঞ্জ ও কিশোরগঞ্জ জেলার মধ্যে পড়েছে।

নামকরণ ও ইতিহাস
---------------

কিংবদন্তি অনুসারে, মহেশ্বর নামক একজন বৈদ্যবংশীয় সম্ভ্রান্ত ব্যক্তি নিজের নামানুসারে এই পরগনার নামকরণ করেন। কোনো কোনো প্রাচীন গ্রন্থে এই পরগনার নাম "মশ্বাদি" পাওয়া যায়। আবার, কেদারনাথ মজুমদার রচিত *ঢাকার বিবরণ* গ্রন্থানুসারে, মহাভারতের বর্ণনাকারী কবি সঞ্জয় এর নিবাস মহেশ্বতী, যা মহেশ্বরদী পরগনাকে নির্দেশ করে। এটি সত্য হয়ে থাকলে মহেশ্বর নামক কোনো ব্যক্তির অনুসন্ধান বৃথা। তবে রায় বাহাদুর দীনেশচন্দ্র সেন *বৃহৎ বঙ্গ* গ্রন্থে কোনো কোনো স্থানে মহেশ্বরদীকে বিক্রমপুর মহকুমা হিসেবে উল্লেখ করেছেন। উপেন্দ্রনাথ ভট্টাচার্য রচিত *বঙ্গের বীর সন্তান* গ্রন্থ অনুসারে, ১৫৮৪ সালে বাংলার সুবেদার শাহবাজ খান কাম্বো ঈশা খাঁ এর সাথে যুদ্ধকালে ঈশা খাঁ এর অস্ত্রাগার কর্তাভূ লুণ্ঠন করে মস্যাদি গ্রামের শস্যভাণ্ডার লুণ্ঠন করেন। এখানে মস্যাদি বলতে মহেশ্বরদীকে নির্দেশ করা হচ্ছে। পরবর্তীতে ঈশা খাঁ পুনরায় এর কর্তৃত্ব নেন।

ভূগোল
-----

মহেশ্বরদী পরগনার মোট আয়তন সোনারগাঁ পরগনার তিনগুণ, ভাওয়াল পরগনার দেড়গুণ এবং বিক্রমপুর পরগনার কিছু বেশি। এর সীমানা উত্তর-পশ্চিম প্রান্তে একডালা দুর্গ ও দক্ষিণ-পশ্চিম প্রান্তে সোনাকান্দা দুর্গ পর্যন্ত বিস্তৃত। মহেশ্বরদীর পূর্ব দিকে মেঘনা নদী, মধ্যভাগে পুরাতন ব্রহ্মপুত্র নদ ও পশ্চিমে শীতলক্ষ্যা নদী। এর উত্তরে আলাপসিংহ পরগনা, যা বর্তমান ময়মনসিংহ জেলার অংশ।

প্রশাসন
-------

মহেশ্বরদী পরগনা ও নারায়ণগঞ্জ মহকুমার অধীন থানাসমূহ নিম্নরূপ:

1. নরসিংহদী
2. রূপগঞ্জ
3. শিবপুর
4. রায়পুরা
5. মনোহরদী
6. আড়াইহাজার
7. ডাঙ্গাবাজার (ফাঁড়ি বা আউটপোস্ট)
8. গোপালদী
9. বারদী (মহেশ্বরদীর পার্শ্ববর্তী)
10. কাপাসিয়া (মহেশ্বরদীর পার্শ্ববর্তী)

তথ্যসূত্র
---------

### উদ্ধৃতি

1. 1 2 3 4  পঞ্চতীর্থ, পৃ. ৩৩।
2. ↑  মজুমদার, পৃ. ৬৬।
3. 1 2 3  পঞ্চতীর্থ, পৃ. ৩৪।
4. ↑  পঞ্চতীর্থ, পৃ. ৩৭।
5. ↑  ভট্টাচার্য, পৃ. ৫৫।
6. ↑  পঞ্চতীর্থ, পৃ. ৩৮।
7. ↑  পঞ্চতীর্থ, পৃ. ৭৪।

### গ্রন্থপঞ্জী

* পঞ্চতীর্থ, সুরেন্দ্রমোহন (১৯৫৬)। কালাম, সরকার আবুল, সম্পাদক। *পূর্ব্ববঙ্গে মহেশ্বরদী*। ঢাকা: দেবকণ্ঠ ভট্টাচার্য।
* মজুমদার, কেদারনাথ (মার্চ ১৯১০)। *ঢাকার বিবরণ* (পিডিএফ)। কলকাতা: নরেন্দ্র নাথ মজুমদার।
* ভট্টাচার্য, উপেন্দ্রনাথ (১৯৪১)। *বঙ্গের বীর সন্তান* (পিডিএফ)। কলিকাতা: বৃন্দাবন ধর এন্ড সন্স লিমিটেড।
**মানুয়েল হেলদেস** (স্পেনীয়: Manuel Geldes, স্পেনীয় উচ্চারণ: [manwˈel xˈelðes]) একজন চিলীয় পেশাদার ফুটবল খেলোয়াড় ছিলেন। তিনি তার খেলোয়াড়ি জীবনের অধিকাংশ সময় সান্তিয়াগো ওয়ান্ডারার্স এবং চিলি জাতীয় দলের হয়ে আক্রমণভাগের খেলোয়াড় হিসেবে খেলেছিলেন।

হেলদেস ১৯১৩ সালে চিলির হয়ে আন্তর্জাতিক পর্যায়ে অভিষেক করেছিলেন; চিলির জার্সি গায়ে ১৯১৭ সাল পর্যন্ত তিনি সর্বমোট ৬ ম্যাচে অংশগ্রহণ করেছিলেন। তিনি চিলির হয়ে সর্বমোট একটি দক্ষিণ আমেরিকান চ্যাম্পিয়নশিপে (১৯১৬) অংশগ্রহণ করেছিলেন।

আন্তর্জাতিক ফুটবল
-----------------

হেলদেস কোপা আমেরিকার (তৎকালীন দক্ষিণ আমেরিকান চ্যাম্পিয়নশিপ) প্রথম আসর ১৯১৬ দক্ষিণ আমেরিকান চ্যাম্পিয়নশিপে চিলির জাতীয় দলে অন্তর্ভুক্ত ছিলেন।

পরিসংখ্যান
----------

### আন্তর্জাতিক

| দল | সাল | ম্যাচ | গোল |
| --- | --- | --- | --- |
| চিলি | ১৯১৩ | ১ | ০ |
| ১৯১৬ | ৩ | ০ |
| ১৯১৭ | ২ | ০ |
| সর্বমোট | ৬ | ০ |

তথ্যসূত্র
---------

1. ↑  "South American Championship 1916" [দক্ষিণ আমেরিকান চ্যাম্পিয়নশিপ ১৯১৬]। *RSSSF* (ইংরেজি ভাষায়)। ৮ সেপ্টেম্বর ২০২২। ১৯ ডিসেম্বর ২০২২ তারিখে মূল থেকে আর্কাইভ করা। সংগ্রহের তারিখ ১৯ ডিসেম্বর ২০২২।
2. ↑  "Chile - Squad" [চিলি - দল]। *worldfootball.net* (ইংরেজি ভাষায়)। ২২ ডিসেম্বর ২০২২। ২২ ডিসেম্বর ২০২২ তারিখে মূল থেকে আর্কাইভ করা। সংগ্রহের তারিখ ২২ ডিসেম্বর ২০২২।

বহিঃসংযোগ
---------

* ট্রান্সফারমার্কেটে মানুয়েল হেলদেস (ইংরেজি) উইকিউপাত্তে এটি সম্পাদনা করুন
* ওয়ার্ল্ডফুটবল.নেটে মানুয়েল হেলদেস (ইংরেজি) উইকিউপাত্তে এটি সম্পাদনা করুন
* ন্যাশনাল-ফুটবল-টিমস.কমে মানুয়েল হেলদেস (ইংরেজি) উইকিউপাত্তে এটি সম্পাদনা করুন
**মুহাম্মাদি শিয়া** ( মুহাম্মাদ আসকারি ইবনে ইমাম আলি হাদির নামে নামকরণ করা হয়েছে) ছিল একটি শিয়া সম্প্রদায় যারা বিশ্বাস করত যে হাসান আসকারির (তাদের মতামত অনুসারে) পুত্র না থাকার কারণে তার ইমামতির বৈধতা নিয়ে পুনর্বিবেচনা করতে হবে। অতএব, তারা তার পরিবর্তে তার ভাই মুহাম্মাদ আসকারি ইবনে ইমাম আলি হাদির ইমামতিতে বিশ্বাস করেছিল, যিনি তার পিতার মৃত্যুর ৭ বছর আগে মারা গিয়েছিলেন। যাইহোক, মুহাম্মাদিরা মুহাম্মাদ আল আসকারি ইবনে ইমাম আলি হাদির মৃত্যু অস্বীকার করেছে এবং দাবি করেছে যে তার পিতা তাকে নির্দেশ করেছিলেন এবং তাকে নিজের উত্তরাধিকারী হওয়ার জন্য ইমাম হিসাবে নিযুক্ত করেছিলেন এবং তার নাম এবং ব্যক্তি দ্বারা তাকে উল্লেখ করেছিলেন। এই বিশ্বাসগুলি তাদের মতে মিথ্যাই ছিল, যার ব্যাপারে সবাই একমত হয়েছিল।

তাদের অবস্থানকে সমর্থন করার জন্য তারা বিশ্বাস করত যে, ইমাম নয় এমন একজনকে ইচ্ছার মাধ্যমে নির্দেশ করা ইমামের পক্ষে অসম্ভব। অতএব, এই বিশ্বাসকে সমর্থন করার জন্য তারা যুক্তি দিয়েছিল যে মুহাম্মাদ আসকারি ইবনে ইমাম আলি হাদি বাস্তবে মারা যাননি (যদিও তার মৃত্যুর বিষয়টি স্পষ্ট ছিল)। তাদের মতে, তার পিতা তাকে তাকিয়ার কারণে লুকিয়ে রেখেছিলেন (যেমন ইসমাইলিরা দাবি করেছিল জাফর সাদিক তার ছেলে ইসমাঈল ইবনে জাফরকে লুকিয়ে রেখেছিলেন) এবং তিনি ছিলেন প্রতীক্ষিত মাহদী ।

মুহাম্মাদি উপ-সম্প্রদায়
------------------------

### নাফিসি

নাফিসি (আলি হাদির এক ভৃত্যের নামে নাম ছিল নাফিস) ছিল মুহাম্মাদিদের একটি চরমপন্থী শিয়া উপ-সম্প্রদায়।

নাফিসিরা বিশ্বাস করত যে মুহাম্মাদ আসকারি ইবনে ইমাম আলি হাদি মারা গেছেন এবং তিনি তার পিতার নাফিস নামক এক ভৃত্যকে শেষ ইচ্ছা জানিয়ে দিয়ে গেছেন। তাদের মতে, মুহাম্মাদ নাফিসকে বই, বিভিন্ন ধরণের জ্ঞান, তরবারি এবং উম্মাহর যা যা প্রয়োজন তা হস্তান্তর করেছিলেন। তারা এটাও বিশ্বাস করত যে মুহাম্মাদ নাফিসকে (অর্থাৎ মুহাম্মাদ) মারা গেলে এই সব জিনিস তার ভাই জাফর ইবনে আলি হাদিকে দেওয়ার পরামর্শ দিয়েছিলেন।

হাসান আসকারির ব্যাপারে নাফিসিরা খুবই হিংসাত্মক অবস্থান নিয়েছিল। তারা তাকে এবং তার ইমামতিতে বিশ্বাসী সকলকে অবিশ্বাসী মনে করত। তারা জাফর ইবনে আলি হাদির ক্ষেত্রেও চরম দৃষ্টিভঙ্গি পোষণ করেছিল এবং তাকে মাহদী বলে দাবি করেছিল।

আরও দেখুন
---------

* ইসলামি সম্প্রদায় ও শাখা

তথ্যসূত্র
---------

1. ↑  Reza, Saiyed Jafar (২০১২)। *The Essence of Islam* (English ভাষায়)। Concept Publishing Company। পৃষ্ঠা 254 & 255। উদ্ধৃতি শৈলী রক্ষণাবেক্ষণ: অচেনা ভাষা (link)
2. ↑  Firaq al-Shi’ah (The Shi'ah Groups), by Abu Muhammad al-Hasan bin Musa al-Nubakhti, pg.101, and Al-Fusul al-Mukhtarah, by Al-Shaykh Al-Mufid, pg.260
3. ↑  Firaq al-Shi’ah (The Shi'ah Groups), by Abu Muhammad al-Hasan bin Musa al-Nubakhti, pg.101, and Al-Fusul al-Mukhtarah, by Al-Shaykh Al-Mufid, pg.260
4. ↑  Firaq al-Shi’ah (The Shi'ah Groups), by Abu Muhammad al-Hasan bin Musa al-Nubakhti, pg.108
**কারমেন জেড. লামাগনা** (জন্ম ১ ডিসেম্বর ১৯৫৬) একজন ফিলিপিনো শিক্ষাবিদ। তিনি আমেরিকান ইন্টারন্যাশনাল ইউনিভার্সিটি-বাংলাদেশ (এআইইউবি)-এর বর্তমান উপাচার্য। ১৯৯৭ সালে এআইইউবির ভিসি হওয়ার মাধ্যমে, তিনি বাংলাদেশের কোনো বিশ্ববিদ্যালয়ের প্রথম মহিলা উপাচার্য হিসাবে নিযুক্ত হন। তিনি এছাড়া অ্যাসোসিয়েশন অফ ইউনিভার্সিটি অফ ইউনিভার্সিটি অফ এশিয়া অ্যান্ড প্যাসিফিকের (এউএপি) সভাপতি এবং আন্তর্জাতিক অ্যাসোসিয়েশন অফ ইউনিভার্সিটি প্রেসিডেন্টস (আইএইউপি) এর কোষাধ্যক্ষ হিসাবে দায়িত্ব পালন করেছেন।

পড়ালেখা ও কর্মজীবন
-------------------

লামাগনা ১৯৭৮ সালে ম্যানিলার অ্যাডামসন বিশ্ববিদ্যালয় থেকে রাসায়ন প্রকৌশলে স্নাতক ডিগ্রি অর্জন করেন। তিনি ফিলিপাইন নরমাল বিশ্ববিদ্যালয় (১৯৯০), রিজাল টেকনোলজিক বিশ্ববিদ্যালয় (১৯৯৪) এবং পূর্ব বিশ্ববিদ্যালয় (১৯৯৫) থেকে তিনটি মাস্টার ডিগ্রি অর্জন করেছেন। ২০০৩ সালে তিনি ক্যালিফোর্নিয়া কোস্ট বিশ্ববিদ্যালয় থেকে ব্যবসায় প্রশাসনে পিএইচডি ডিগ্রি অর্জন করেন।

লামাগনা পার্পেচুয়াল হেল্প ইউনিভার্সিটির (১৯৭৮-১৯৭৯) এবং এএমএ কম্পিউটার কলেজের (১৯৮২-১৯৮৪) ফ্যাকালিটি সদস্য ছিলেন। তিনি ১৯৯৪-১৯৯৬ সালে এআইইউবি-র প্রকল্প পরিচালক এবং ১৯৯৬ সালে এএমএ কম্পিউটার কলেজে ব্যবসায় উন্নয়নের সহকারী ও সহ-সভাপতি হিসাবে দায়িত্ব পালন করেছিলেন। ১৯৯৭ সালে তিনি এআইইউবির উপাচার্য হিসাবে নিযুক্ত হন। তিনি বাংলাদেশের কোনো বিশ্ববিদ্যালয়ের প্রথম মহিলা উপাচার্য।

পুরস্কার
--------

২০০৬ সালে তিনি ফিলিপাইনের রাষ্ট্রপতি গ্লোরিয়া মাকাপাগাল আরোইয়ো এর নিকট থেকে বিদেশে ফিলিপিনো ব্যক্তি এবং সংস্থা পুরস্কার পান। ২০১২ সালে, তিনি আন্তর্জাতিক মহিলা জোট (টিআইএডাব্লু) দ্বারা শিক্ষা বিভাগের অধীনে বিশ্বের শীর্ষ ১০০ নারী হিসাবে নির্বাচিত হন।

তথ্যসূত্র
---------

1. 1 2  "কারমেন লাগামনা"। Filipina Women's Network। সংগ্রহের তারিখ ১১ আগস্ট ২০১৬। [*স্থায়ীভাবে অকার্যকর সংযোগ*]
2. ↑  "কারমেন লামাগনা জন্ম"। AIUB Computer Club। ১২ আগস্ট ২০১৬ তারিখে মূল থেকে আর্কাইভ করা। সংগ্রহের তারিখ ১১ আগস্ট ২০১৬।
3. 1 2 3  "এ আই ইউ বি উপাচার্য নারীর ক্ষমতা সম্পর্কে কথা বলেন"। *The Daily Star*। ২০ এপ্রিল ২০১৫। সংগ্রহের তারিখ ১১ আগস্ট ২০১৬।
4. ↑  "ভিসি নিয়োগ"। *The Daily Star*। ৬ অক্টোবর ২০০৯। সংগ্রহের তারিখ ১১ আগস্ট ২০১৬।
5. 1 2 3  Ahmed, Nazia (৫ আগস্ট ২০০৭)। "প্রথম মহিলা উপাচার্য"। The Daily Star। ১৩ আগস্ট ২০১৬ তারিখে মূল থেকে আর্কাইভ করা। সংগ্রহের তারিখ ১১ আগস্ট ২০১৬।
6. ↑  "AIUB VC made member of AUAP Advisory Council"। *Dhaka Tribune*। ২২ নভেম্বর ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
7. 1 2 3  "নতুন মেম্বার পরিচিত"। ১৩ মার্চ ২০০৫ তারিখে মূল থেকে আর্কাইভ করা। সংগ্রহের তারিখ ১১ আগস্ট ২০১৬।
8. ↑  "CONGRATULATIONS! DR. CARMEN Z. LAMAGNA SELECTED AS TOP 100 WOMEN OF THE WORLD 2012"। *AIUB*। ২৮ জুন ২০১২। সংগ্রহের তারিখ ১১ আগস্ট ২০১৬।
**ভিকার-উন-নিসা, লেডি নুন** (পূর্ব নাম- ভিক্টোরিয়া, ১৯২০- ২০০০) পাকিস্তানের সপ্তম প্রধানমন্ত্রী ফিরোজ খান নুনের স্ত্রী। পেশাগত দিক দিয়ে ভিকার-উন-নিসা একজন সমাজকর্মী ছিলেন। জন্মগত দিক দিয়ে তিনি ছিলেন অস্ট্রিয়ান। তিনি ১৯২০ সালের জুলাই মাসে জন্ম গ্রহণ করেন এবং তার নাম রাখা হয়েছিলো ভিক্টোরিয়া। তিনি ১৯৪৫ সালে ফিরোজ খান নুনকে বিয়ে করেন। তিনি পাকিস্তান আন্দোলনে অংশগ্রহণ করেছিলেন।

পাকিস্তান আন্দোলনের সাথে সম্পৃক্ততা
-----------------------------------

বিয়ের পরে তিনি ইসলাম ধর্ম গ্রহণ করেন এবং ভিক্টোরিয়া নাম পরিবর্তন করে ভিকার- উন- নিসা রাখেন। ফিরোজ খান নুন ইন্ডিয়ান ভাইসরয় এর মন্ত্রিপরিষদ থেকে যে বছর পদত্যাগ করে ঐ বছর তারা দিল্লী ত্যাগ করেন এবং লাহোর চলে আসেন। লেডি নুন পাকিস্তানের রাজনীতিতে সরাসরি আবির্ভূত হন এবং তিনি স্থানীয় রাজনীতিতেও যুক্ত হন। তিনি পাঞ্জাব প্রোভিন্সিয়াল সাবকমিটির সদস্য হন এবং মুসলিম লিগের জন্য জনসমাবেশ ও মিছিলও আয়োজন করেন। পাঞ্জাবে সিভিল ডিসঅবিডেন্স আন্দোলনের সময় লেডি নুন তিনবার গ্রেফতার হয়েও ব্রিটিশ সমর্থিত খিজরের মন্ত্রিসভার বিরুদ্ধে প্রতিবাদ ও বিক্ষোভ সংগঠনে সাহায্য করেন।

সমাজ সেবামূলক কাজ
-----------------

১৯৪৭ সালে পাকিস্তানের স্বাধীনতার পরে এবং সীমান্ত দিয়ে অনেক জনগণ স্থানান্তর হওয়ার ফলে তিনি উদ্বাস্তুদের জন্য উন্নয়নমূলক কাজে নিজেকে যুক্ত করেন। তিনি বিভিন্ন উদ্বাস্তু ক্যাম্প এবং কমিটির জন্য সহযোগিতা করেন। তিনি রেড ক্রসের সাথে জড়িত ছিলেন এবং স্থানীয় সমাজ উন্নয়নে নিজেকে যুক্ত করেন। তিনি পাকিস্তানের রাওয়ালপিন্ডিতে ভিকার উন নিসা কলেজ ফর উইম্যান নামে একটি কলেজ স্থাপনে সাহায্য করেন। তিনি ভিকারুন্নিসা নুন স্কুল নামে মেয়েদের জন্য ঢাকায় একটি স্কুল স্থাপনেও সাহায্য করেন, যেটি বর্তমানে মেয়েদের জন্য একটি বিখ্যাত শিক্ষা প্রতিষ্ঠান।

পরবর্তী জীবন
------------

তার স্বামী স্যার ফিরোজ পূর্ব পাকিস্তানের গভর্নর হন এবং পরবর্তীতে ১৯৫৭ সালে পাকিস্তানের প্রধানমন্ত্রী হোন। তার স্বামীর মৃত্যুর পরেও তিনি তার সমাজ সেবামূলক কাজ চালিয়ে যান। তিনি ঐ সময়কার অন্যান্য বিখ্যাত নারীদের সাথে তার এই উন্নয়নমূলক কাজ করেন। তাদের মধ্যে রয়েছে প্রয়াত বেগম মাহমুদা সালিম খান, ডঃ আতিয়া ইনায়েতউল্লাহ এবং বেগম জরি সারফরাজ। তিনি ফ্যামিলি প্ল্যানিং অ্যাসোসিয়েশন অফ পাকিস্তান, পাকিস্তান রেড ক্রিসেন্ট সোসাইটি, দ্য ন্যাশনাল ক্র্যাফটস কাউন্সিল অফ পাকিস্তান সহ আরো অন্যান্য সমাজ সেবামূলক প্রতিষ্ঠানের জ্যেষ্ঠ নির্বাহী সদস্য ছিলেন। জেনারেল জিয়া উল হকের শাসন কালে তিনি অল্প সময়ের জন্য পাকিস্তান সরকারের পর্যটন ও সংস্কৃতি মন্ত্রণালয়ের ফেডারেল মন্ত্রী ছিলেন। তার পরবর্তী জীবনের বেশিরভাগ সময় তিনি তার আল- ফিরোজ নামক একটি কুটিরে কাটান যেটি পাকিস্তানের আবোতাবাদের কাছে অবস্থিত। সেখানে তিনি অঙ্কন ও লেখার জন্য সৃষ্টিশীল নীরবতার সন্ধান পেতেন।

দীর্ঘ অসুস্থতার পরে লেডি নুন ২০০০ সালের ১৬-ই জানুয়ারি ইসলামাবাদে মারা যান।

তথ্যসূত্র
---------

1. ↑  Larry Collins and Dominique Lapierre, *Freedom at Midnight*, 1975.
2. 1 2 3 4 5 6  "Begum Viqar-un-Nisa [1920-2000]"। Enterprise Team। সংগ্রহের তারিখ ১০ সেপ্টেম্বর ২০১১।
3. ↑  Obituary notice in "The News" daily, Friday, 21 January 2000, Islamabad/Rawalpindi ed
**পাতক্ষীর** হলো বাংলাদেশের বিক্রমপুর তথা মুন্সীগঞ্জ জেলার একটি জনপ্রিয় ও বিখ্যাত মিষ্টান্ন। কলাপাতায় মোড়ানো এই মিষ্টান্ন হচ্ছে সাধারণ ক্ষীরের একটি বিশেষ সংস্করণ। এই ক্ষীর তৈরি করার পর পাতায় মুড়িয়ে পরিবেশন করা হয় বলে এর নামকরণ করা হয় *পাতাক্ষীর*, যা বর্তমানে *পাতক্ষীর* নামেই পরিচিত। বাংলাদেশের ঐতিহ্যবাহী পাটিসাপটা পিঠার পুর হিসেবেও ব্যবহার করা হয় এই ক্ষীর। সারাবছর চাহিদা থাকলেও শীতকালে এর চাহিদা বেড়ে যায়।

ইতিহাস
------

পাতক্ষীরের ইতিহাস নিয়ে খুব বেশি তথ্য পাওয়া যায় না। তবে মুঘল আমলে ঢাকাবাসীর খাদ্যতালিকায় পাতক্ষীরের নাম পাওয়া যায়। আদি বিক্রমপুর অর্থাৎ বর্তমান মুন্সীগঞ্জ জেলার সিরাজদিখান উপজেলার সন্তোষপাড়া গ্রামে উৎপন্ন বিখ্যাত এ মিষ্টান্ন প্রায় দুইশত বছর বয়সী। সর্বপ্রথম জনৈক পুলিনবিহারী দেব তার স্ত্রীকে নিয়ে পাতক্ষীর তৈরি করেন এবং তার উত্তরসূরীরা এ ধারা অব্যহত রেখেছেন। বর্তমানে সন্তোষপাড়া গ্রামের সাতটি পরিবার এটি তৈরি করে।

উপকরণ
-----

* দুধ
* চিনি
* হলুদ গুঁড়া
* কলাপাতা

প্রস্তুতপ্রণালী
---------------

সাধারণত ক্ষীর প্রস্তুত করতে অনেক পরিমাণ দুধকে জ্বাল দিয়ে ঘন এবং অল্প পরিমাণ করা হয়। পাতক্ষীর বানাতেও প্রচুর পরিমাণ দুধ পাতিলে ঢেলে দীর্ঘসময় ধরে জ্বাল দিতে দিতে কাঠের চামচ দিয়ে নাড়তে হয় যাতে পাতিলের তলায় দুধ লেগে না যায়। এরপর দুধ ঘন হয়ে এলে সামান্য হলুদ ও পরিমিত পরিমাণ চিনি মিশিয়ে চুলা থেকে নামানো হয়। তবে ডায়াবেটিক রোগীদের জন্য চিনি ছাড়া পাতক্ষীর তৈরি করা হয়। এরপর এই ক্ষীর মাটির পাতিলে রেখে ঠাণ্ডা করতে হয়। এরপর কলার পাতায় মুড়িয়ে পাতক্ষীর প্রস্তুত করা হয়।

তথ্যসূত্র
---------

1. 1 2 3 4  "কলার পাতে বিছানো ক্ষীর যাচ্ছে বিদেশে"। দৈনিক ইত্তেফাক। সংগ্রহের তারিখ ২০২০-১০-০৭। [*স্থায়ীভাবে অকার্যকর সংযোগ*]
2. 1 2 3  "Delicious Patkheer draws appreciation at home and abroad" (ইংরেজি ভাষায়)। দ্য ডেইলি অবজার্ভার। সংগ্রহের তারিখ ২০২০-১০-০৪।
3. ↑  "পাতক্ষীর সিরাজদিখান, মুন্সীগঞ্জ"। মুন্সীগঞ্জের খবর। সংগ্রহের তারিখ ২০২০-১০-০৪।
4. ↑  "পাতক্ষীর"। কবজ ডট কম। ৯ অক্টোবর ২০২০ তারিখে মূল থেকে আর্কাইভ করা। সংগ্রহের তারিখ ২০২০-১০-০৮।
5. ↑  "মুন্সীগঞ্জের পাতক্ষীর"। কালের কণ্ঠ। সংগ্রহের তারিখ ২০২০-১০-০৭।
6. ↑  "ঐতিহ্যবাহী ঢাকাই খাবার"। বাংলা ট্রিবিউন। ২০২০-১০-১৬ তারিখে মূল থেকে আর্কাইভ করা। সংগ্রহের তারিখ ২০২০-১০-০৪।
7. 1 2  "'পাতক্ষির'-মুন্সীগঞ্জের ঐতিহ্যবাহী মুখরোচক খাবার-"। সমকালীন মুন্সীগঞ্জ। সংগ্রহের তারিখ ২০২০-১০-০৪।
8. 1 2  "Famous Sweets of Bangladesh" (ইংরেজি ভাষায়)। The world book। সংগ্রহের তারিখ ২০২০-১০-০৪।
**ফারজানা ওয়াহিদ সায়ান** একজন বাংলাদেশী সঙ্গীতশিল্পী। তিনি তার জীবনমুখী ও প্রতিবাদী গানের জন্যে পরিচিত।

প্রাথমিক জীবন
-------------

সায়ান ১৯৭৬ সালে কানাডার মন্ট্রিলে জন্মগ্রহণ করেন। মাত্র সাত মাস বয়সেই তিনি বাংলাদেশে ফিরে আসেন। তার বাবা মো: খসরু ওয়াহিদ আধুনিক বাংলা গানের সাথে যুক্ত ছিলেন। অন্যদিকে মা নাজমা বানু সঙ্গীত ভুবনের সাথে সরাসরি জড়িত না থাকলেও ছিলেন আত্মিকভাবে।

সায়ান ছোটবেলা থেকেই সঙ্গীতের প্রতি আগ্রহী ছিলেন। ১০/১২ বছর বয়স থেকেই তিনি গান লিখতে শুরু করেন। ১৯৯৭ সালে মনোবিজ্ঞান বিষয়ে উচ্চশিক্ষা গ্রহণের জন্যে কানাডার টরন্টোতে যান। কিন্তু সেখানে কোর্স শেষ না করেই ২০০১ সালে ফিরে আসেন বাংলাদেশে।

সঙ্গীত এর পরিচিতি
-----------------

২০০৮ সালে একুশে টিভিতে ফোনো লাইভ অনুষ্ঠানের মাধ্যমে বাংলাদেশের মানুষ সায়ান সম্পর্কে প্রথম জানতে পারে। পরবর্তী সময়ে গানের অ্যালবাম প্রকাশের মধ্য দিয়ে সঙ্গীতে পথচলার শুরু সায়ানের। বন্ধু ও পরিবারের উদ্যোগে গড়ে তোলা সঙ্গীত কোম্পানি ‘গানপোকা’ থেকে ২০০৮ সালে সায়ানের প্রথম গানের অ্যালবাম ‘সায়ানের গান’ প্রকাশিত হয়। তার দ্বিতীয় দ্বৈত অ্যালবাম ‘আবার তাকিয়ে দেখ’ এবং ‘স্বপ্ন আমার হাত ধরো’ ২০০৯ সালে প্রকাশিত হয়। কিন্তু পরবর্তী সময় বিভিন্ন মানবাধিকার কাজের সাথে যুক্ত হয়ে পড়ায় অ্যালবাম প্রকাশে উদাসিনতা দেখা যায়। এরপর ‘জাস্ট ওয়াহিদ’ নামে চাচাতো ভাই এরশাদ ওয়াহিদ ও হাবিব ওয়াহিদের সাথে একটি মিশ্র অ্যালবাম প্রকাশ করেন তিনি। ২০১৭ সালে ঈগল মিউজিক থেকে প্রকাশিত হয় তার সর্বশেষ গানের অ্যালবাম ‘কিছু বলো’।

সায়ানের গানের মূল বিষয় হলো জীবনমুখিতা ও প্রতিবাদ। তার গানে সমাজের অসঙ্গতি, বৈষম্য, ক্ষমতার অপব্যবহার, মানবাধিকার লঙ্ঘনসহ নানা বিষয়ের সমালোচনা করা হয়। এছাড়াও তার গানে ব্যক্তিগত অনুভূতি, আবেগ ও স্বপ্নের প্রকাশও দেখা যায়।

সমাজসেবা
--------

সায়ান একজন সমাজসেবী ব্যক্তিত্বও। তিনি বিভিন্ন ধরনের মানবাধিকার প্রতিষ্ঠানের সাথে ঘনিষ্ঠভাবে কাজ করে চলেছেন। সঙ্গীত ও আইনী অভিজ্ঞতার মাধ্যমে সমাজকে ইতিবাচকভাবে পরিবর্তনের জন্যে কাজ করে যাচ্ছেন তিনি।

তথ্যসূত্র
---------

1. ↑  ডেস্ক, ভিডিও (২০২৩-০২-০৩)। "ফারজানা ওয়াহিদ সায়ান"। *Prothomalo*। সংগ্রহের তারিখ ২০২৪-০১-০৬।
2. ↑  হোসেন, মকফুল (২০২৩-১২-২৮)। "ক্ষমতার সঙ্গে সখ্য শিল্পীর জন্য ক্ষতিকর: সায়ান"। *Prothomalo*। সংগ্রহের তারিখ ২০২৪-০১-০৬।
3. ↑  "জনসচেতনতা ও প্রতিবাদের শিল্পী সায়ান"। *campustimes.press*। সংগ্রহের তারিখ ২০২৪-০১-০৬।
4. ↑  Hossain, Amina (২০২০-১১-০৫)। "A Melodious Weapon"। *The Daily Star* (ইংরেজি ভাষায়)। সংগ্রহের তারিখ ২০২৪-০১-০৬।
**দুনাম** (অটোমান তুর্কি, আরবি: دونم ; তুর্কি: *dönüm*; হিব্রু ভাষায়: דונם‎; **ডোনাম** বা **ডুনাম** নামেও পরিচিত এবং **পুরানো**, **তুর্কি** বা **অটোমান স্ট্রেমা** নামেও পরিচিত) ছিল উসমানীয় আমলে গ্রীক স্ট্রেমা বা ইংরেজী একরের সমতুল্য একটি এলাকা পরিমাণের একক, যে পরিমাণ জমিতে এক দিনে ষাঁড়ের একটি দল লাঙল চালাতে পারে। আইনগত সংজ্ঞা ছিল "দৈর্ঘ্য ও প্রস্থে চল্লিশ স্ট্যান্ডার্ড পেস ",  তবে এর প্রকৃত ক্ষেত্রফল স্থানভেদে উল্লেখযোগ্যভাবে পরিবর্তিত হয়। যেমন অটোমান ফিলিস্তিনে সেই পরিমাণটি ছিল ৯০০ বর্গমিটার (৯,৭০০ ফু২) থেকে একটু বেশি আর ইরাকে ছিল প্রায় ২,৫০০ বর্গমিটার (২৭,০০০ ফু২)।  

পূর্বে অটোমানদের দ্বারা শাসিত অনেক অঞ্চলে এককটি এখনও ব্যবহার করা হচ্ছে, যদিও **নতুন** বা **মেট্রিক দুনামকে** ঠিক এক হেক্টর (১,০০০ বর্গমিটার (১১,০০০ ফু২) হিসাবে পুনরায় সংজ্ঞায়িত করা হয়েছে), যা ১/১০ হেক্টর (১/১০ × ১০,০০০ বর্গমিটার (১,১০,০০০ ফু২) ), আধুনিক গ্রীক রাজকীয় স্ট্রেমার অনুরূপ। 

1. ↑  Ménage, V. L.; Vryonis, Speros (১৯৭৩)। "Review of The Decline of Medieval Hellenism in Asia Minor and the Process of Islamization from the Eleventh through the Fifteenth Century, Speros Vryonis, Jr."। *Bulletin of the School of Oriental and African Studies, University of London*। **36** (3): 659–661। আইএসএসএন 0041-977X।
2. ↑  *Cowan, J. Milton; Arabic-English Dictionary, The Hans Wehr Dictionary of Modern Written Arabic* (4th Edition, Spoken Languages Services, Inc.; 1994; p. 351)
3. 1 2  Λεξικό της κοινής Νεοελληνικής (Dictionary of Modern Greek), Ινστιτούτο Νεοελληνικών Σπουδών, Θεσσαλονίκη, 1998. আইএসবিএন ৯৬০-২৩১-০৮৫-৫
**সম্মুখগামী মহালম্ফ** (চীনা: 大跃进; ফিনিন: *Dà yuè jìn* *তা ইউয়ে চিন*) বা **গ্রেট লিপ ফরওয়ার্ড** (ইংরেজি: Great Leap Forward) ছিল ১৯৫৮ থেকে ১৯৬২ সাল পর্যন্ত চীনের কমিউনিস্ট পার্টির তৎকালীন সভাপতি মাও সে তুং-এর নেতৃত্বে পরিচালিত গণপ্রজাতন্ত্রী চীনের একটি অর্থনৈতিক ও সামাজিক রূপান্তরপ্রত্যাশী অভিযান। এই অভিযানের লক্ষ্য ছিল চীনকে দ্রুত একটি কৃষিভিত্তিক অর্থনীতি থেকে সমাজতান্ত্রিক সমাজব্যবস্থায় রূপান্তরিত করা। এই রূপান্তরের মাধ্যম ছিল দ্রুত শিল্পায়ন এবং সমবায়ীকরণ। তবে অনেকে মনে করেন যে এই অভিযানের কারণেই চীনের মহাদুর্ভিক্ষ ঘটেছিল।

এই যুগে চীনের গ্রামীণ জীবনের প্রধান যে পরিবর্তনগুলো ঘটে, তাঁর মধ্যে একটি ছিল ক্রমাগতভাবে বাধ্যতামূলক কৃষি সমবায়ীকরণের অবতারণা। ব্যক্তিগত মালিকানাধীন খামার করা নিষিদ্ধ করে দেওয়া হয়। যাঁরা ব্যক্তিগত খামার করত তাঁদেরকে নিপীড়ন করা হয়ে এবং "প্রতিবিপ্লবী" আখ্যা দেওয়া হয়। গ্রামীণ জনগণের উপর সামাজিক চাপ, জোড়পূর্বক শ্রম, কিংবা জনসম্মক্ষে প্রহসনমূলক বিচার ও সম্মানহানির মাধ্যমে নিয়মের কড়াকড়ি প্রয়োগ করা হয়। গ্রামীণ শিল্পায়ন, যা ছিল অভিযানের মূল লক্ষ্যগুলোর একটি, "সম্মুখগামী মহালম্ফের ত্রুটিগুলির জন্য...ব্যর্থতায় পর্যবসিত হয়" সম্মুখগামী মহালম্ফের বছরগুলোতে চীনে অর্থনৈতিক সংকোচন ঘটে। ১৯৫৩ থেকে ১৯৭৬ সালের মধ্যবর্তী সময়ে কেবল এই পর্বেই চীনের অর্থনীতি সংকুচিত হয়েছিল। রাজনৈতিক অর্থনীতিবিদ ডোয়াইট পার্কিন্স যুক্তি দেন যে "বিশাল পরিমাণ বিনিয়োগের পরে উৎপাদনে অত্যন্ত অল্প কিংবা শূন্য বৃদ্ধি ঘটেছিল...সংক্ষেপে বলতে গেলে, সম্মুখগামী মহালম্ফ ছিল খুবই খরুচে একটি বিপর্যয়।"

অনেক ইতিহাসবিদ মনে করেন যে সম্মুখগামী মহালম্ফের ফলে কোটি কোটি মানুষের মৃত্যু হয়েছিল। নিম্নপক্ষে ১ কোটি ৮০ লক্ষের মৃত্যু হয়, তবে ইউ শিকুয়াং-এর বিস্তৃত গবেষণা অনুযায়ী এই কর্মসূচির ফলে চীনে ৫ কোটি ৫০ লক্ষ লোকের মৃত্যু হয়। ইতিহাসবিদ ফ্রাঙ্ক ডিকোটারের মতে "দমনপীড়ন, সন্ত্রাস ও সঙ্ঘবদ্ধ জুলুম ছিল সম্মুখগামী মহালম্ফের ভিত্তি" এবং এর কারণে "মানবেতিহাসের সবচেয়ে প্রাণঘাতী গণহত্যা" সংঘটিত হয়েছিল।

১৯৬০ সালের মে ও ১৯৬২ সালের মে মাসে অনুষ্ঠিত চীনা কমিউনিস্ট পার্টির সম্মেলনগুলোতে সম্মুখগামী মহালম্ফের ধ্বংসাত্মক প্রতিক্রিয়াগুলো অধ্যয়ন করা হয় এবং মাও সে তুং-এর সমালোচনা করা হয়। লিউ শাওছি ও তেং শিয়াওফিং-এর মতো পার্টির মধ্যপন্থী সদস্যরা ক্ষমতায় আরোহণ করেন এবং সভাপতি মাও-কে দলের ভেতর থেকেই ক্ষমতার প্রান্তে সরিয়ে দেওয়া হয়। এর প্রতিক্রিয়ায় মাও ১৯৬৬ সালে সাংস্কৃতিক বিপ্লবের সূচনা করেন। মাও-এর প্রতি সহানুভূতিশীল ব্যক্তিরা চীনের মহাদুর্ভিক্ষে মৃতের সংখ্যা প্রত্যাখ্যান করেন এবং এটা যে সম্মুখগামী মহালম্ফের কারণে ঘটেছিল তাও অস্বীকার করেন। তাদের মতে দ্রুত সরকারি শিল্পায়নের যে লক্ষ্য ছিল, এই অভিযানটি সেই লক্ষ্য অর্জনে সফল হয়।

তথ্যসূত্র
---------

1. ↑
2. ↑  Perkins, Dwight (1991). "China's Economic Policy and Performance". Chapter 6 in *The Cambridge History of China*, Volume 15, ed. by Roderick MacFarquhar, John K. Fairbank and Denis Twitchett. Cambridge University Press.
3. ↑  "সংরক্ষণাগারভুক্ত অনুলিপি"। ১৬ জুলাই ২০১৩ তারিখে মূল থেকে আর্কাইভ করা। সংগ্রহের তারিখ ২৮ ফেব্রুয়ারি ২০১৭।
4. ↑  Perkins (1991). pp. 483–486 for quoted text, p. 493 for growth rates table.
5. ↑  Tao Yang, Dennis (2008). "China's Agricultural Crisis and Famine of 1959–1961: A Survey and Comparison to Soviet Famines." Palgrave MacMillan, *Comparative Economic Studies* 50, pp. 1–29.
6. ↑
7. ↑  Dikötter, Frank (2010). pp. x, xi. আইএসবিএন ০-৮০২৭-৭৭৬৮-৬
8. ↑
**শরফুদ্দীন ইয়াহিয়া মানেরী** (১২৬২–১৩৮০) ১৩শ শতাব্দীর বিহারের একজন ইসলামি পণ্ডিত, সূফী সাধক, সংস্কারক। তিনি শরফুদ্দীন আবু তাওয়ামার শিষ্য ছিলেন। তার মূল নাম আহমদ, শরফুদ্দীন তার উপাধি। তার খেতাব ছিল মাখদূমুল মুলক বিহারী।

প্রারম্ভিক জীবন
---------------

শরফুদ্দীন ইয়াহিয়া মানেরী ১২৬২ সাল মোতাবেক ৬৬১ হিজরির শাবান মাসে বিহার প্রদেশের ‘মুনায়র’ অথবা ‘ম্যানোর’ নামক স্থানে জন্মগ্রহণ করেন। তার পিতার নাম ইয়াহইয়া। মাতৃবংশের দিক দিয়ে তিনি সৈয়দ বংশধর। শৈশবে মক্তবে তিনি প্রাথমিক ধর্মীয় শিক্ষা লাভ করেন। পরবর্তীতে শরফুদ্দীন আবু তাওয়ামার সান্নিধ্যে তিনি ধর্মীয় শিক্ষা অর্জন করেন। আবু তাওয়ামা সোনারগাঁও অভিমুখে যাত্রাকালে পথিমধ্যে বিহারে মানেরী তার সাক্ষাৎ লাভ করেন, তখন মানেরীর বয়স হয়েছিল ১৬ বছর। আবু তাওয়ামার সাথে সাক্ষাৎতের পর তার ব্যক্তিত্বে মুগ্ধ হয়ে তিনি পিতামাতার অনুমতিক্রমে তার শিষ্যত্ব গ্রহণ করেন এবং তারসাথে সোনারগাঁও চলে যান। সোনারগাঁওয়ে তিনি ধর্মীয়বিদ্যায় বুৎপত্তি অর্জন করেন এবং আবু তাওয়ামার কন্যার সাথে পরিণয়সূত্রে আবদ্ধ হন।

আধ্যাত্মিক জীবন
---------------

১২৯২ সালে তিনি জন্মভূমিতে প্রত্যাবর্তন করেন। ৬৯১ হিজরিতে তিনি দিল্লি চলে যান। পরবর্তীতে তিনি খাজা নাজীবুদ্দীন ফিরদৌসীর হাতে বায়আত গ্রহণ করেন ও খেলাফত লাভ করেন। বিহারের সুবেদার মাজেদুল মুলক তার জন্য একটি খানকাহ নির্মাণ করেন এবং রাজগীর পরগনাকে খানকাতে অভ্যাগতদের ব্যয় নির্বাহের জন্য দান করেন। কিন্তু সুলতান ফিরোজ শাহ তুঘলক (১৩৫১-১৩৮৮) সিংহাসনে আরোহন করলে তিনি এ খানকাহর সাথে সম্পর্ক ছিন্ন করেন।

রচনাবলি
-------

তার যেসব রচনা উদ্ধার করা গেছে তার মধ্যে *রাহাতুল কুলূব, আজওয়াবাহ, ফাওয়াইদে র"কনী, ইরশাদুত-তালিবীন, ইরশাদুস সালিকীন,*
রিসালায়ে মাক্কিয়্যা, মি‘দানুল মা‘আনী, লাতাইফুল মা‘আনী, ইশারাতে মুখখুল মা‘আনী, খানেপুর নে‘মত, তুহফায়ে গায়বী, রিসালায়ে দর তলবে তালেবান, মালফূযাত, যাদে সফর, ‘আকাইদে শরফী, ফাওয়াইদে মুরিদীন, বাহরল মা‘আনী, সাফার"ল মুজাফফার, কানযুল মা‘আনী, গঞ্জে লা ইউফনী, মু‘নিসুল মুরীদীন, শরাহ আদাবুল মুরীদীন *বিশেষভাবে উল্লেখযোগ্য।*

মৃত্যু
------

তিনি ৭৮২ হিজরির ৫ই শাওয়াল ১২১ বছর বয়সে আনুমানিক ১৩৮০ সালে মৃত্যুবরণ করেন।

তথ্যসূত্র
---------

1. ↑  "Tomb Of Shaikh Sharfuddin Ahmed Yahya Maneri Baridargah - Wikimapia"। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  আবদুল করিম (২০১২)। "শরফুদ্দীন ইয়াহিয়া মানেরী"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। *বাংলাপিডিয়া: বাংলাদেশের জাতীয় বিশ্বকোষ* (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।
3. ↑  নদভী, আবুল হাসান আলী হাসানী (২০১৫)। *সংগ্রামী সাধকদের ইতিহাস* (পিডিএফ)। মুহাম্মদ ওমর আলী, আবু সাঈদ কর্তৃক অনূদিত। ঢাকা, বাংলাদেশ: মুহাম্মদ ব্রাদার্স। পৃষ্ঠা ১৬৯। আইএসবিএন 978-984-90178-1-3।
4. 1 2 3 4  জাকারিয়া, মুহাম্মদ (২০২১)। *বাংলাদেশে ইসলামের প্রচার-প্রসার ও সামাজিক শৃঙ্খলা প্রতিষ্ঠায় পীর-মাশায়িখের অবদান: একটি পর্যালোচনা* (পিডিএফ) (গবেষণাপত্র)। বাংলাদেশ: ঢাকা বিশ্ববিদ্যালয়। পৃষ্ঠা ৬৮–৮০। ১৮ জুন ২০২৩ তারিখে মূল (পিডিএফ) থেকে আর্কাইভ করা। সংগ্রহের তারিখ ২৮ নভেম্বর ২০২২।
**শিনজি ওকাজাকি** (জন্ম ১৬ এপ্রিল, ১৯৮৬) একজন জাপানি ফুটবলার, যিনি লেস্টার সিটি এবং জাপান জাতীয় ফুটবল দলের হয়ে ফরোয়ার্ড পজিশনে খেলে। 
বুন্দেসলিগার ইতিহাসে সেরা জাপানি খেলোয়াড় ওকাজাকি। জাপানের ফুটবল ইতিহাসে ৩য় সর্বোচ্চ গোলদাতা। তিনি লেস্টার সিটির হয়ে ২০১৬ সালে প্রিমিয়ার লিগ জেতেন।

ক্লাব জীবন
----------

### শিমিযু এস-পালস

শিনজি ওকাজাকি ২০০৫ সালে শিমিযু এস-পালস ক্লাবে যোগ দেয়ার মাধ্যমে নিজের ফুটবল ক্যারিয়ার শুরু করেন। ১৫ এপ্রিল ২০০৭ সালে সানফ্রেন্স হিরোশিমার বিপক্ষে খেলার মাধ্যমে অভিষেক হয়। ২০১১ সাল পর্যন্ত শিমিযু এস-পালস ক্লাবের প্রতিনিধিত্ব করেন।

### স্টূটগার্ড

৩০ জানুয়ারি ২০১১ সালে সাড়ে ৩ বছরের চুক্তিতে জার্মান ক্লাব স্টূটগার্ডে যোগ দেয়। ১৭ ফেব্রুয়ারি ২০১১ সালে বেনফিকার বিপক্ষে ইউরোপা লিগে অভিষেক হয়। বেয়ার লেভারকুসেনের বিপক্ষে ম্যাচের মাধ্যমে ১ম বুন্দেসলিগায় খেলার সুযোগ হয়। ঐ ম্যাচে তিনি ডি-বক্সের বাইরে থেকে একটি গোল দেয়। ২০১২-১৩ মৌসুমে খুবই বাজে খেলে ওকাজাকি, বুন্দেসলিগায় মাত্র একটি গোল দেন।

### এফএসভি মেইঞ্জ

২০১৩ সালের ১ জুলাই শিনজি ওকাজাকি এফএসভি মেইঞ্জে যোগ দেয়। অভিষেক ম্যাচে তার সাবেক ক্লাব স্টূটগার্ডের বিপক্ষে গোল দেন। এফএসভি মেইঞ্জের হয়ে ১ম মৌসুমে ১৫ টি গোল দেন।

### লেস্টার সিটি

২৬ জুন ২০১৫ সালে ইংলিশ প্রিমিয়ার লিগের দল লেস্টার সিটিতে যোগ দেন। লেস্টার সিটি তাকে আনতে ৭ মিলিয়ন পাউন্ড খরচ করে। ৮ আগস্ট সান্ডারল্যান্ডের বিপক্ষে অভিষেক হয়। ওয়েস্ট হামের বিপক্ষে পরের ম্যাচে গোল করেন, যা লেস্টার সিটির হয়ে তার ১ম গোল। ১ম মৌসুমেই লেস্টার সিটির হয়ে লিগ শিরোপা লাভ করেন।

জাতীয় দল
---------

২০০৮ সালে বেইজিং অলিম্পিক গেমসের জন্য জাপান দলে ডাক পায়। ২০০৮ সালে সংযুক্ত আরব আমিরাতের বিপক্ষে অভিষেক হয়।

৮ অক্টোবর ২০১০ সালে ওকাজাকির দেয়া একমাত্র গোলে আর্জেন্টিনাকে হারায় জাপান। ২০১১ সালে এএফসি কাপে সৌদি আরবের বিপক্ষে প্রথম হ্যাট্রিক করেন।

তথ্যসূত্র
---------

১. "Shinji Okazaki in Stuttgar t" *VfB Stuttgart*. 30 January 2011. Retrieved 30 January 2011.

২. "Okazaki and Müller fire Mainz to victory". *Bundesliga*. 11 August 2013. Retrieved 13 October 2013.

৩.  "La IFFHS designa al japonés Shinji Okazaki mejor goleador de 2009" (in Spanish). Diario AS. 9 January 2010. Retrieved 5 January 2013

৪.  東北地方太平洋沖地震復興支援チャリティーマッチ. *Samuraiblue.jp* (in Japanese). 29 March 2011. Retrieved 3 May 2011.

বহিঃসংযোগ
---------

* Shinji Okazaki  ওয়েব্যাক মেশিনে আর্কাইভকৃত ২৫ মার্চ ২০১৭ তারিখে – FIFA competition record
* Shinji Okazaki at National-Football-Teams.com
* Shinji Okazaki at VfB Stuttgart official site

| * দে
* স
জাপান দল – ২০১৮ ফিফা বিশ্বকাপ |
| --- |
| 
* ১ কাওয়াশিমা
* ২ উয়েদা
* ৩ সোজি
* ৪ হন্ডা
* ৫ নাগাতোমো
* ৬ এন্দো
* ৭ শিবাসাকি
* ৮ হারাগুচি
* ৯ ওকাজাকি
* ১০ কাগওয়া
* ১১ উসামি
* ১২ হিগাসিগুচি
* ১৩ মুতো
* ১৪ ইনুই
* ১৫ ওসাকো
* ১৬ ইয়ামাগুচি
* ১৭ হাসেবে (অধিঃ)
* ১৮ ওশিমা
* ১৯ এইচ. সাকাই
* ২০ মাকিনো
* ২১ জি. সাকাই
* ২২ ইয়োশিদা
* ২৩ নাকামুরা
* কোচ: নিশিনো

 | জাপান |
**শ্রী রাধা শ্যামসুন্দর মন্দির** দক্ষিণ কোরিয়ার সিউলের হেবাংচনে অবস্থিত একটি হিন্দু মন্দির ।

পূজা অর্চনা
-----------

মন্দিরটি প্রতিদিন সকাল এবং সন্ধ্যায় নির্দিষ্ট দর্শনের সময়ে খোলে। রবিবারে বিশেষ অনুষ্ঠানগুলিও অনুষ্ঠিত হয়, যেমন বিনামূল্যে শিশুদের বালক বিকাশ ক্লাস (যার মধ্যে রয়েছে ভিডিও, হিন্দি ভাষা, ভারতীয় ভক্তিমূলক সঙ্গীত ইত্যাদির মাধ্যমে শেখানো ভারতীয় ধর্মগ্রন্থ), যোগব্যায়াম ক্লাস এবং ভগবদ্গীতা বক্তৃতা সহ একটি বিশেষ রবিবারের ভোজ অনুষ্ঠান।

এছাড়া মন্দিরে নিয়মিত মঙ্গল আরতি, সন্ধ্যা আরতি, ভজন গান, নৃত্য, গ্রুপ জপ ধ্যান, ভাগবতম এবং ভাগবত গীতা ক্লাস এবং আধ্যাত্মিক বক্তৃতা অনুষ্ঠিত হয়।

এখানে নিরামিষ ভক্তদের জন্য নিরামিষ মুদি, পূজার সামগ্রী, উপবাস এবং সাত্ত্বিক খাবার সরবরাহ করে।

উৎসব
----

মন্দিরে দীপাবলি এবং শ্রী কৃষ্ণ জন্মাষ্টমীর মতো উৎসব অনুষ্ঠিত হয় , যা ৫০০ টিরও বেশি ভক্তকে আকৃষ্ট করেছে। ঐতিহ্যবাহী ব্রাহ্মণদের দ্বারা বৈদিক শৈলীতে বিবাহ , নামকরণের নামকরণ অনুষ্ঠান এবং ষনাথি পূজার মতো অনুষ্ঠানগুলি অনুষ্ঠিত হয় । মন্দিরটি ভারত , নেপাল , বাংলাদেশ , শ্রীলঙ্কা এবং পাকিস্তানের হিন্দুদের পাশাপাশি বিশ্বের বিভিন্ন প্রান্ত থেকে আসা ইসকন ভক্তদের মিলনস্থল।

বর্ণনা
------

বৈদিক সাংস্কৃতিক কেন্দ্র (শ্রী রাধা শ্যামাসুন্দর মন্দির) একটি আধ্যাত্মিক বিশ্ববিদ্যালয় এবং আধ্যাত্মিক হাসপাতাল এবং শান্তি ও প্রশান্তি স্থান হিসাবে কাজ করে। মন্দিরের কর্মকর্তাদের মতে, এটি একটি আধুনিক অর্থনীতির চাপ থেকে মুক্তি পাওয়ার জায়গা হিসেবে কাজ করে। মন্দিরের আধিকারিকরা বলছেন যে এই ধরনের প্রশ্নগুলি, "কেন ভাল মানুষের সাথে খারাপ জিনিসগুলি ঘটছে? জীবনের উদ্দেশ্য কী? আমি জীবনে সত্যিকারের সুখ কোথায় পেতে পারি যা জীবনের অন্তরতম আকাঙ্ক্ষাগুলি পূরণ করতে পারে?" এমন প্রশ্ন যা তারা বৈদিক গ্রন্থের ব্যাখ্যার মাধ্যমে উত্তর দেওয়ার চেষ্টা করে।

২০০৮ সালে, কৃষ্ণের কিছু ভক্ত এসি ভক্তিবেদন্ত স্বামী শ্রীল প্রভুপাদের শিক্ষা দ্বারা অনুপ্রাণিত হয়ে, প্রাচীন সনাতন (হিন্দু) ধর্মের এই উপহারটি সিউলের বাইরে ছড়িয়ে দেওয়ার সিদ্ধান্ত নিয়েছিলেন ।

আরও দেখুন
---------

* এশিয়ায় হিন্দুধর্ম
* দেশ অনুযায়ী হিন্দুধর্ম
* হিন্দু সাম্রাজ্য এবং রাজবংশের তালিকা

তথ্যসূত্র
---------

1. ↑  "Sri Sri Radha Shyamasundar - ISKCON Centers" (ইংরেজি ভাষায়)। সংগ্রহের তারিখ ২০২২-১১-১৪।
2. ↑  "An Overview of Sri Radha Shyamasundar Mandir, Seoul"। *ishtadevata.com*।
3. ↑  "First Indian Temple Opens in Seoul"। ৯ সেপ্টেম্বর ২০০৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

বহিঃসংযোগ
---------

প্রবেশদ্বার: হিন্দুধর্ম